62023CJ0186_INF
2025 m. gegužės 8 d. Teisingumo Teismo (dešimtoji kolegija) sprendimas
Komisija / Bulgarija (Direktyva dėl autorių teisių bendrojoje skaitmeninėje rinkoje)
(Byla C‑186/23)
„Valstybės įsipareigojimų neįvykdymas – SESV 258 straipsnis – Direktyva (ES) 2019/790 – Bendroji skaitmeninė rinka – Autorių teisės ir gretutinės teisės – Neperkėlimas į nacionalinę teisę ir nepranešimas apie perkėlimo priemones – SESV 260 straipsnio 3 dalis – Piniginės sankcijos – Reikalavimas įpareigoti sumokėti vienkartinę sumą ir periodinę baudą – Dalinis ieškinio atsisakymas“
1.
Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti – Padėtis pasibaigus pagrįstoje nuomonėje nustatytam terminui
(SESV 258 straipsnis; Europos Parlamento ir Tarybos direktyva 2019/790)
(žr. 42 punktą)
2.
Ieškinys dėl įsipareigojimų neįvykdymo – Teisingumo Teismo sprendimas, kuriuo konstatuojamas įsipareigojimų neįvykdymas – Pareigos pranešti apie direktyvos perkėlimo į nacionalinę teisę priemones neįvykdymas – Piniginės sankcijos – Teisingumo Teismo diskrecija – Kriterijai
(SESV 260 straipsnio 3 dalis; Europos Parlamento ir Tarybos direktyva 2019/790)
(žr. 73 ir 75 punktus)
3.
Ieškinys dėl įsipareigojimų neįvykdymo – Teisingumo Teismo sprendimas, kuriuo konstatuojamas įsipareigojimų neįvykdymas – Pareigos pranešti apie direktyvos perkėlimo į nacionalinę teisę priemones neįvykdymas – Piniginės sankcijos – Vienkartinė suma – Dydžio nustatymas – Kriterijai
(SESV 260 straipsnio 3 dalis; Europos Parlamento ir Tarybos direktyva 2019/790)
(žr. 78 ir 81–87 punktus)
Rezoliucinė dalis
1.
Pasibaigus Europos Komisijos 2022 m. gegužės 19 d. pagrįstoje nuomonėje nustatytam terminui nepriėmusi 2019 m. balandžio 17 d. Europos Parlamento ir Tarybos direktyvą (ES) 2019/790 dėl autorių teisių ir gretutinių teisių bendrojoje skaitmeninėje rinkoje, kuria iš dalies keičiamos direktyvos 96/9/EB ir 2001/29/EB, įgyvendinančių įstatymų ir kitų teisės aktų arba bet kuriuo atveju nepranešusi apie juos Komisijai, Bulgarijos Respublika neįvykdė įsipareigojimų pagal šios direktyvos 29 straipsnį.
2.
Įpareigoti Bulgarijos Respubliką sumokėti Europos Komisijai 1000000 EUR vienkartinę sumą.
3.
Bulgarijos Respublika padengia savo ir Europos Komisijos patirtas bylinėjimosi išlaidas.